เจ้าหน้าที่ฝ่ายสิ่งแวดล้อมและสุขาภิบาล ได้ตรวจสอบข้อเท็จจริง เมื่อวันที่ 29 มิถุนายน 2566 เวลาประมาณ 11.00 น. บริเวณซอยบางขุนเทียน 5 จากการสอบถามประชาชนผู้พักอาศัยบริเวณใกล้เคียงได้ความว่า น้ำเสียดังกล่าวมาจาก อาคารเลขที่ 26 ซอยบางขุนเทียน 5 ถนนบางขุนเทียน แขวงคลองบางบอน เขตบางบอน กรุงเทพมหานคร ซึ่งประกอบกิจการหอพัก จากการสอบถามผู้ดูแลให้การว่า มีน้ำเสียจากหอพักไหลลงสู่ท่อระบายน้ำสาธารณะจริง เนื่องจากบ่อบำบัดน้ำเสียชำรุดซึ่งทางหอพักได้ให้หน่วยงานเอกชนมาสูบสิ่งปฏิกูลและน้ำเสียดังกล่าวไปแล้ว เบื้องต้นเจ้าหน้าที่ได้ออกแบบตรวจแนะนำของเจ้าพนักงานฯ ให้ดำเนินการปรับปรุงแก้ไขบ่อพักน้ำเสียและระบบบำบัดให้สามารถใช้งานได้อย่างมีประสิทธิภาพ และห้ามปล่อยน้ำเสียหรือสิ่งปฏิกูลลงที่ทางสาธารณะหรือท่อระบายน้ำสาธารณะโดยเด็ดขาด ซึ่งเจ้าหน้าที่ได้ติดตามสอบถามอีกครั้ง เมื่อวันที่ 30 มิถุนายน 2566 เวลาประมาณ 18.30 น. ผู้ดูแลหอพักให้การว่า ได้ให้ช่างมาดำเนินการแก้ไขระบบบำบัดน้ำเสีย ซึ่งสามารถใช้งานได้อย่างมีประสิทธิภาพเรียบร้อยแล้ว เห็นควรยุติเรื่องร้องเรียนรายดังกล่าว
ปล่อยสิ่งปฏิกูลลงไปในท่อระบายน้ำ
เรื่องใหม่